रायचूर दुर्ग

रायचूर दुर्ग (Raichur Fort) भारत के कर्नाटक राज्य के रायचूर नगर के बीच में स्थित एक पहाड़ पर खड़ा एक दुर्ग है। यहाँ पर बादामी के चालुक्यों के काल से किलाबंदी रही है। वर्तमान दुर्ग सन् 1294 में काकतीय वंश द्वारा बनाया गया था। इतिहास रायचूर का वर्तमान दुर्ग काकतीय राजवंश के आदेश पर 1294 में बनवाया गया। यहाँ मिले एक लेख पर दर्ज है कि इसे महारानी रुद्रमा देवी के मंत्री, राजा गोरे गंगया रद्दीवारू, के आदेश पर राजा विठल ने बनाया। बाद में, विजयनगर साम्राज्य के काल के दौरान, कृष्णदेवराय ने अपनी एक विजय के स्मारक-स्वरूप इसका उत्तरी प्रवेशद्वार बनवाया। यह दुर्ग इसमें कई भाषाओं में मिलने वाली लिखाईयों के लिए प्रसिद्ध है। मार्च 2011 में कुछ अभियंताओं (इंजिनियरों) को दुर्ग की पश्चिमोत्तरी दीवार की सफाई व मरम्मत करते हुए एक 13वीं शताब्दी की तोप और 95 लाल ग्रैनाइट पत्थर के गोले मिले। इन्हें भी देखें काकतीय राजवंश रायचूर रायचूर ज़िला सन्दर्भ